Harry stel bloot sy gesin eerste | Netwerk24
Harry stel bloot sy gesin eerste
Deur Jeanette Snyman, Somerset-Wes 21 Maart 2021 00:34
Jeanette Snyman, Somerset-Wes, skryf:
Ek verwys na die artikel oor Harry en Meghan se onderhoud met Oprah Winfrey.
Die twee is nie vir die onderhoud betaal soos wat die artikel voorgee nie. Oprah sou nie dit genoem het en haar reputasie so op die spel plaas nie.
Die absolute verwerping wat prinses Diana moes ervaar het en die mediakritiek was genoeg rede om haar emosioneel te verwoes. Harry het gesien wat dit aan sy ma gedoen het. As jou vrou aan dieselfde media-bloedhonde en vooroordeel onderwerp word, moet 'n man sy gesin eerste stel.
Wat behoort die swaarste te weeg hier? Sy seremoniële rolletjie of die welsyn van sy familie?
As iemand my kind se velkleur sou bevraagteken, en dit in die 21ste eeu en deur iemand wat soveel gebaat het deur kolonialisme, sou my bloed ook gekook het. Meghan is baie intelligent en gee hoop aan soveel ellendiges.
Die koningshuis het 'n briljante geleentheid verbeur om nasiebrûe te bou. Dit is eintlik die tragedie van die verhaal.